निर्विरोध चुने गए अध्यक्ष चेयरमैन का हुआ चुनाव
धमतरी ब्लाक स्काउट-गाइड संगठन के अध्यक्ष, उपाध्यक्ष समेत चेयरमैन के लिए बुधवार को चुनाव हुआ। अध्यक्ष और उपाध्यक्ष निर्विरोध हुए जबकि चेयरमैन के लिए मतदान हुआ। इसमें नेतूराम यादव व नवीन जाचक के बीच मुकाबला था जिसमें यादव 6 मतों से विजयी रहे।
सरस्वती शिशु मंदिर स्कूल में बुधवार को धमतरी ब्लाक स्काउट-गाइड पदाधिकारियों का यह चुनाव सुबह 10 बजे शुरू हुआ, जो दोपहर 3.30 बजे तक चला। अध्यक्ष पद पर डीपेन्द्र साहू निर्विरोध चुने गए। इनके अलावा उपाध्यक्ष पद पर विजय साहू, नीरज रणसिंह, राधेलाल साहू, उमेश वशिष्ठ, मंजूषा साहू, अनीता घोरपड़े भी निर्विरोध चुनीं गईं। चेयरमैन पद के लिए नवीन जाचक और नेतूराम यादव आमने-सामने थे, इसलिए मतदान कराना पड़ा। नवीन जाचक को 36 और नेतूराम को 42 मत मिले। इस तरह नेतूराम 6 मतों से विजयी रहे। चुनाव के दौरान निगम सभापति राजेन्द्र शर्मा, बालाराम साहू, आलोक जाधव, विनोद पांडेय, दीपक लोढ़े, अखिलेश पवार, नरेश साहू आदि उपस्थित थे।
धमतरी। स्काउट गाइड चेयरमेन के चुनाव के लिए मतदान कराया गया।
hin_Deva hin_Deva hin_Deva bho_Deva